Situasjonen for kvinner i mange utviklingsland er bekymringsfull. De rammes av fattigdom, og de rammes av kulturelle og religiøse forestillinger som setter dem i en vanskelig situasjon. Norge er en tung utviklingspolitisk aktør. Har vi brukt vår tyngde til å kjempe for kvinners rettigheter? Og kan vi bruke vår tyngde? Kan vi presse disse landene? Det er min utfordring til utviklingsministeren at når det kommer penger fra Norge til statskassen i disse landene, må de også stå for en politikk som vi kan forsvare her hjemme.